নানসেন ইন্টারন্যাশনাল অফিস ফর রিফিউজিস
নানসেন ইন্টারন্যাশনাল অফিস ফর রিফিউজিস (ফরাসি: Office International Nansen pour les Réfugiés) হলো ১৯৩০ সালে সম্মিলিত জাতিপুঞ্জ কর্তৃক প্রতিষ্ঠিত একটি সংস্থা যা ফ্রিদতিয়ফ নানসেনের নামানুসারে তার মৃত্যুর পরপরই নামকরণ করা হয়, যেটি আন্তর্জাতিকভাবে ১৯৩০ হতে ১৯৩৯ সালের মধ্যে যুদ্ধ এলাকা থেকে আসা শরণার্থীদের দায়িত্বে ছিলো। এটি রাষ্ট্রহীন শরণার্থীদের জন্য "নানসেন পাসপোর্ট" নামক ছাড়পত্রের ব্যবস্থা করে, যাতে তারা আন্তঃরাষ্ট্রীয় সীমান্ত অতিক্রম করতে পারে। সংস্থাটি ১৯৩৮ সালে নোবেল শান্তি পুরস্কার লাভ করে।